145. löggjafarþing 2015–2016.

Þingskjal 113 — 113. mál.

Fyrirspurn

til forsætisráðherra um framkvæmd

laga um verndarsvæði í byggð.

Frá Heiðu Kristínu Helgadóttur.

1.	Hvaða fagþekking á sviði minjaverndar eða skipulagsmála og arkitektúr er í ráðuneytinu til að meta og leggja til hvaða svæði í byggð skuli vernduð vegna svipmóts byggðarinnar, menningarsögu hennar og listræns gilds og varðveislugildis á landsvísu, sbr. lög um verndarsvæði í byggð, nr. 87/2015? Eru uppi áform um að efla slíka fagþekkingu í ráðu
neytinu?

2.	Hvernig sér ráðherra fyrir sér aðkomu og andmælarétt sveitarfélaga þegar og ef gripið verður til þess að friða svæði í byggð?

3.	Hvernig miðar vinnu að setningu reglugerðar í samræmi við lögin þar sem gert er ráð fyrir að í reglugerð sé útfært margt sem er óljóst í lögunum?

4.	Hver var aðkoma ráðherra að skyndifriðun Minjastofnunar Íslands á hafnargörðum á fram
kvæmdasvæði við Austurhöfnina í Reykjavík og á hvaða faglegu forsendum byggði hann aðkomu sína?

5.	Hvernig sér ráðherra fyrir sér samspil skipulagsgerðar á grundvelli skipulagslaga, nr. 123/2010, og ákvörðunar á grundvelli laga um verndarsvæði í byggð um verndun tiltek
innar byggðar? Hafi svæði í byggð verið vernduð á grundvelli laga um verndarsvæði í byggð, hvaða þýðingu hefur þá lögbundin auglýsing um breytt deiliskipulag? Hvernig verður aðkomu og athugasemdum íbúa háttað?

6.	Hefur verið lagt mat á hugsanlega bótaskyldu eða skaðabætur sem kunna að falla á ríkis
sjóð vegna skerðingar á verðmæti fasteigna, sem kann að leiða af ákvörðun ráðherra um verndarsvæði í byggð?

Skriflegt svar óskast.